Goreyê zanayîşanê ke ameyî destvistene, dewleta tirke ya îşxalkere goreyê saeta herême 10:20 de dewanê Sinyan û Bindêwanyanî yê herêma Biradost û Xakurkê ser o bombayî varnayî. RojNewsî pare kerd ke bombarduman de zerar resa xoza û warê sivîlan ser û ceyranê dewan birîya.
Şanê şemeyî de saete 23:30 de zî dewa Sefre ya bajarekê Mawata ya Silêmanî ser o bombayî ameybî varnayene. Teyarayanê şerî yê bêmerdiman ê artêşa tirke wesayîtêk û nêweşxaneyê dewe ser o bombayî varnaybî.
Amebi parekerdene ke wesayît de tay kesî merdî la hûmara merg û birîndaran nêamebî eşkerakerdene.
